cyanic-selkie/wikianc huggingface dataset:
Zahar Prilepin
Elämäkerta
Prilepinin ensimmäiset kaunokirjalliset työt julkaistiin 2003 kirjallisuuspainotteisessa sanomalehdessä Den' literatury. Siitä lähtien hänen töitään on ilmestynyt useissa eri sanomalehdissä, joista mainittakoon Literaturnaja gazeta, Limonka, Na kraju ja Generalnaja linija, mutta myös aikakauslehdissä Sever, Družba narodov, Roman-gazeta ja Novyi mir. Hän toimi kansallisbolševistisen puolueen äänenkannattajan, Nižni Novgorodissa ilmestyvän Narodnyi nabljudatelin päätoimittajana. Hän osallistui nuorten kirjailijoiden seminaariin Moskova–Peredelkinossa helmikuussa 2004 ja IV, V ja VI nuorten venäläiskirjailijoiden foorumiin Moskovassa.
Luis Buñuel
Maanpaossa Yhdysvalloissa ja Meksikossa
Los olvidadosin rinnalla Buñuelin Meksikon-kauden parhaimpia elokuvia ovat yhteiskunnallisesti kantaa ottavat Nazarin (1959), Viridiana (1961), joka palkittiin Cannesin Kultaisella palmulla, ja Tuhon enkeli (1962). Viridianan Buñuel teki Espanjassa, kun Francon hallinto ajatteli käyttävänsä maailmanlaajuisesti tunnettua espanjalaisohjaajaa kulttuuripolitiikkansa ajamiseen. Vaikka elokuva palkittiin Cannesissa, se lopulta kiellettiin Espanjassa Vatikaanin hermostuttua sen aggressiivisen rienaavaan sisältöön. Viridiana esitettiin Espanjassa ensimmäisen kerran vasta vuonna 1977.
Yksityiselämä
Buñuel meni naimisiin Jeanne Rucarin kanssa vuonna 1934. He saivat kaksi lasta, Juan Luisin ja Rafaelin. Juan Luisista tuli kuvanveistäjä ja elokuvantekijä ja Rafaelista kirjailija ja professori. Buñuelien koti oli useiden vuosikymmenten ajan Méxicon esikaupunkialueella.
Selkäydinvamma
Selkäydinvamma on selkäytimen vaurio, joka syntyy, kun selkäranka murtuu pahasti tai retkahtaa äärimmäiseen asentoon. Eräät tulehdukset ja kasvaimet voivat myös aiheuttaa selkäydinvamman. Vamman osumisesta kaularangan alueelle seuraa neliraajahalvaus (myös tetraplegia, kvadriplegia). Mikäli vamma on rinta- tai lannerangassa, kyseessä on alaraajahalvaus, paraplegia.
Adolf von Harnack
Elämäntyö
Adolf von Harnack syntyi Tartossa teologian professori Theodosius Harnackin poikana. Hän opiskeli teologiaa Tartossa ja Leipzigissa, missä hänet promovoitiin teologian tohtoriksi vuonna 1873. Vuonna 1874 hän suoritti habilitaation kirkkohistoriassa ja vuonna 1876 hänet nimettiin ylimääräiseksi professoriksi. Vuonna 1879 hänestä tuli kirkkohistorian professori Gießeniin, 1886 Marburgiin ja vuonna 1888 Berliiniin. Siellä hän harjoitti tiedettä ja opetti kuolemaansa 10.6.1930 asti. Harnack oli laajasti oppinut kulttuuripersoona, joka vaikutti sekä tieteellisesti että kulttuuripoliittisesti varsin laaja-alaisesti.
Petrodollari
Historia
Petrodollarin nykyinen asema perustuu siihen, että kaikki raaka-aineet on pitkään hinnoiteltu dollareissa. Öljyn hinnoitteleminen dollareissa ei siis ole poikkeus, sillä muutkin raaka-aineet hinnoitellaan useimmiten dollareissa. Tarkemmin öljy on hinnoiteltu dollareissa WTI- ja Brent-öljysopimusten ollessa dollareissa. Petrodollarin historiaan kuitenkin vaikutti myös se, että vuoden 1973 öljykriisin mainingeissa 1974 Yhdysvallat teki Saudi-Arabian kanssa sopimuksen Saudi-Arabian sotilaallisesta puolustamisesta ja sotakaluston myynnistä Saudi-Arabialle. Vastineeksi tästä taas Yhdysvallat ostaa öljyä Saudi-Arabialta dollareissa ja Saudi-Arabia käyttää dollaritulot Yhdysvaltain valtionvelkakirjojen ostamiseen. Se, että Saudi-Arabia ostaa Yhdysvaltojen valtionvelkakirjoja, tukee Yhdysvaltojen kulutusta.
M/S Notos
Tekniset tiedot
Laivan pääkoneina on kaksi MaK 6M551AK dieselmoottoria, jotka yhdessä kehittävät 5 885 kilowatin tehon.
Alustyyppi
Notos on ro-ro-alus (roll on roll off), eli sen lastaus tapahtuu perästä pyörien päällä ilman nosturia. Ro-ro-alus on kaikkein kilpailukykyisin ratkaisu nopeutta vaativissa ja lyhyissä kuljetuksissa, sillä se on nopea lastata ja purkaa. Rahtitilaan jää aina paljon käyttämätöntä tilaa, minkä vuoksi aluksia ei juuri valtameriliikenteessä käytetä.
1993–2001
Laiva siirtyi jälleen 8. syyskuuta 1993 Rettigin omistukseen ja Suomen lipun alle. Myös vuosina 1979–1991 ollut nimi Bore Song otettiin takaisin. Omistajanvaihdoksen jälkeen Bore Song aikarahdattiin Finncarriersin liikenteeseen. Vuonna 1995 alus aikarahdattiin muutamaksi kuukaudeksi ruotsalais-virolaisen Estline-varustamon liikenteeseen reitille Tallinna–Tukholma. 9. tammikuuta 1997 alus sai nimen Transnordica. 14. tammikuuta 2000 suomalainen Rederi Ab Engship osti aluksen ja rekisteröi sen Traden-nimisenä Suomen lipun alle. Kotisatamaksi tuli Nauvo. Myöhemmin samana vuonna Traden aikarahdattiin Merenkurkkuun, ruotsalaisen Botnia Linkin Vaasan ja Härnösandin väliseen liikenteeseen. Myöhemmin Härnösandin korvasi Uumaja. Maaliskuussa 2001 aluksessa ilmeni konerikko. Huhtikuussa alus aikarahdattiin brittiläisen Norlinen liikenteeseen reitille Blyth–Bremerhaven–Wallhamn–Frederikshavn–Kotka.
Ernst Hanfstaengl
Elämä
Maaliskuussa 1937 Hanfstaengl lähti yllättäen Saksasta. Hitler oli lähettänyt Hanfstaenglin Espanjaan hoitamaan salaista diplomaattitehtävää, kuten hänelle sanottiin, ja hänelle oli annettu käsitys, että onnistuminen tehtävässä parantaisi viilenneitä välejä Hitleriin. Hanfstaengl oli kuitenkin vakuuttunut, että Hitler aikoi salamurhata hänet ja hän matkusti Sveitsiin, kun kone oli tehnyt pakkolaskun. Hän tapasi poikansa Egonin Zürichissä ja matkusti hänen kanssaan Britanniaan. Hanfstaenglin vaimo Helene jäi Saksaan ja profiloitui Hitlerin kritiikittömänä tukijana. Myös Helene Hanfstaengl muutti Saksasta Yhdysvaltoihin ennen sodan alkua. Toisen maailmansodan alettua britit internoivat Ernst Hanfstaenglin. Vuonna 1940 hänet lähetettiin vankileirille Kanadaan. Helmikuussa 1941 hän kuuli poikansa liittyneen Yhdysvaltain armeijaan. Hän päätti siirtyä auttamaan liittoutuneita ja lupasi kirjoittaa Saksan vastaisia artikkeleita. Yhdysvaltain presidentti Franklin D. Roosevelt tunsi hänet Harvardin ajoilta, ja hänen pyynnöstään Hanfstaengl siirtyi vuonna 1942 Yhdysvaltoihin. Hän työskenteli salaisessa tiedusteluhankkeessa saksalaisen radioviestinnän tulkkina ja analyytikkona sekä avusti tutkijoita natsijohtajien psykologisessa profiloinnissa. Sodan jälkeen Hanfstaengl palasi Saksaan ja julkaisi muistelmansa Zwischen Braunem und Weissem Haus (Ruskean ja Valkoisen talon välissä).
Aachen
thumb|Tuomiokirkko thumb|Elisenbrunnen
Koulutus
RWTH Aachen (Rheinisch-Westfälische Technische Hochschule Aachen) on teknillinen yliopisto Aachenissa. Se on merkittävä ja arvostettu oppilaitos, joka tunnetaan kaikkialla Saksassa ja osin muuallakin Euroopassa. Kouluun kuuluu yhteensä yhdeksän tiedekuntaa, joista mainittakoon varsinkin konetekniikan, arkkitehtuurin, rakennustekniikan ja lääketieteen tiedekunnat. RWTH on näkyvä osa Aachenia. Se on levittäytynyt lukuisiin eri rakennuksiin keskustan länsipuolelle. Niiden joukossa on lääketieteellisen tiedekunnan päärakennus Klinikum. Se on valtava ja futuristinen rakennus, joka toimii Aachenin pääsairaalana.
Reumasairaus
Reumasairaus on yleisnimi joukolle autoimmuunisairauksia. Niissä elimistössä on krooninen tulehdus. Sairauksien syytä ei tiedetä. Oireita lievitetään tulehduskipulääkkeillä, kortisonilla ja varsinaisilla reumalääkkeillä. Vielä 1960-luvulla reumaa lääkittiin muurahaisista keitettävällä nestemäisellä yrttiuutteella. Suomessa muurahaislääkettä valmistettiin Vihdin Ojakkalassa ammattimaisesti vuoteen 1968 asti.
Dynamiittii
Dynamiittii on Diandran 24. lokakuuta 2014 julkaistu toinen studioalbumi. Albumi nousi ensimmäisellä listaviikollaan Suomen virallisen albumilistan 12:nneksi. Albumi on saavuttanut suoratoiston ja varsinaisen levymyynnin yhdistämällä kultalevyn.
Albumin ensimmäinen single ”Paha poika” julkaistiin 13. kesäkuuta 2014. Kappale sijoittui parhaimmillaan Suomen virallisen singlelistan ensimmäiseksi ja latauslistan yhdeksänneksi. Elokuussa 2014 single myi kultaa. Toinen single ”Onni on” julkaistiin 22. syyskuuta 2014.
Ringeten maailmanmestaruuskilpailut 2007
Sijoitukset
1. 2.  3.  4.
Lämpötila-anomalioiden kaukokartoitus
Anomalioiden havaitseminen
Menetelmän esitti ensimmäisenä Dozier 1981. Anomalia voi olla instrumentin pikseliä huomattavasti pienempikin.
Kalevan lukio
thumb|Kalevan lukion rakennus [[Kalevan puistotien ja Salhojankadun kulmassa.]] Kalevan lukio on Tampereella Tullin kaupunginosassa sijaitseva yksityinen lukio. Koulun toimintaa ylläpitää Kalevan lukion kannatusyhdistys Ry.
Kalevan yhteiskoulu
Kalevan lukio perustettiin Kalevan yhteiskoulun nimellä vuonna 1952, ja se aloitti toimintansa saman vuoden syksyllä Tammelan kansakoulun tiloissa vuokralla toimien siellä kaksi lukuvuotta. Oma arkkitehti Jaakko Ilveskosken suunnittelema koulurakennus otettiin käyttöön syksyllä 1954. Kalevan Yhteiskoulu toimi vuoteen 1976, jolloin Tampereen kaupunki siirtyi peruskoulujärjestelmään. Koulu haki korvaavan koulun asemaa, muttei sitä saanut. Saman kohtalon koki toinen Tampereen yksityinen oppikoulu, Tampereen yhteiskoulu.
Kalevan lukio
Kalevan yhteiskoulu muutti nimensä Kalevan yhteiskoulun lukioksi peruskoulu-uudistuksen myötä ja lyhensi nimensä vuonna 1979 Kalevan lukioksi. Koulu oli myös vuonna 1985 lakkautusuhan alla, mutta opettajakunnan, koulun johtokunnan ja opiskelijoiden sitkeästä vastustuksesta johtuen siitä luovuttiin.
Montpellier
Historiaa
Nykyaikainen kehitys alkoi rautatien tulon mukana 1800-luvun puolivälissä.
Urheilu
Jalkapallojoukkue Montpellier Hérault SC pelaa Ranskan pääsarjassa.
Lännenheisiangervo
Levinneisyys
Lännenheisiangervo on kotoisin Pohjois-Amerikan itä- ja keskiosista. Sen esiintymisalue ulottuu Kanadan Québecistä Etelä-Carolinaan, lännessä Alabaman, Arkansasin ja Minnesotan osavaltioihin.
Heikki Saari (sanoittaja)
Heikki Juhani Saari on suomalainen säveltäjä ja sanoittaja, jonka tunnetuinta tuotantoa ovat Tapio Rautavaaran kappaleet ”Vain merimies voi tietää” ja ”Menen enkä meinaa”. Hän on myös tehnyt suomenkieliset sanat kappaleeseen "Hiljainen satama".
Alison dos Santos
Dos Santosin ollessa 10 kuukauden ikäinen hänen päälleen putosi kuumaa öljyä. Hän oli kuukausia sairaalassa ja oli lähellä kuolla. Onnettomuudesta johtuen Dos Santos on ollut lapsesta lähtien osittain kalju, ja hänen päänahassaan ja rintakehässään on arpia.
Alphonse Massamba-Débat
Alphonse Massamba-Débat (1921 – 25. maaliskuuta 1977 Brazzaville) oli vallankaappausjohtaja ja Kongon tasavallan presidentti vuosina 1963–1968.
Antero Vartia (säveltäjä)
Juhani Antero Vartia oli suomalainen toimittaja. Hän oli lisäksi muusikko ja kevyen musiikin säveltäjä, joka esiintyi myös kotimaisten elokuvien sivuosissa 1930-luvulla.
Adolf Emil Melander
thumb|180px|Adolf Emil Melander. Adolf Emil Melander (28. helmikuuta 1845 Tukholma – 13. maaliskuuta 1933 Tukholma) oli ruotsalainen arkkitehti. Hän suunnitteli myös Suomeen joitain rakennuksia, joista tunnetuin on vuonna 1891 valmistunut Helsingin Johanneksenkirkko. Melanderin arkkitehtuuri edustaa kertaustyylejä.
Wartburg 1.3
Tausta
Myöhemmin 1970-luvulla AWE laati prototyyppiautot RGW 760, 360 ja P610M, jotka jäivät niin ikään toteutumatta.
Ominaisuuksia
Auton huippunopeus oli 140 km/h ja kiihtyvyys 0–100 km/h kesti 20 sekuntia. Sedan-mallin kantavuus oli 420 kg, farmarimallin 450 kg ja avolavan 840 kg. Katolla sai kuljettaa enintään 60 kg kuorman. Valmistajan suurin sallima perävaunun massa oli 650 kg jarrullisena ja 500 kg jarruttomana.
Cup
Cup-nimitys esiintyy lisäksi usein sellaisten kilpailujen nimissä, joiden palkintona on kiertävä pokaali (engl. cup, 'pokaali, malja'), kuten purjehduksen America’s Cup, tenniksen Davis Cup ja maastohiihdon maailmancup.
Niittysuppilohämähäkki
Levinneisyys
Niittysuppilohämähäkki elää suurimmassa osassa Eurooppaa. Suomessa laji on kuitenkin harvinainen ja sen nykyinen levinneisyys painottuu Ahvenanmaalle sekä Hankoniemelle, jossa se on paikoin jopa runsas.
Pikkulampikorento
Ulkonäkö ja koko
pienoiskuva|vasen|Naaras Pikkulampikorennolla on väriltään tummat ylemmät perälisäkkeet. Koiraalla on selkeästi ulkoneva ja muodoltaan kohtalaisen suora ja suippo paritteluelimien väkänen. Naaraalla puolestaan on kolmion muotoiset osat sukuaukon suojuksessa. Tummassa takaruumiissa on pienikokoisia laikkuja, jotka ovat kapeammat kuin vastaavat täplälampikorennolla ja isolampikorennolla. Pikkulampikorennon täplät ovat naaraalla useimmiten keltaiset ja sukukypsällä koiraalla punaiset. Siipien kylkisuonet eli siiven etureunan siipisuonet eivät ole koko pituudelta vaalean keltaiset kuten isolampikorennolla, vaan tummat tyvestä siipisolmuun.
Ivan Toney
Brentford
Toney teki ensimmäisen valioliigamaalinsa kauden 2021–2022 kolmannessa liigaottelussa Brentfordin pelatessa vieraskentällä Aston Villaa vastaan. Viidennessä liigaottelussa hän teki rangaistuspotkusta maalin vieraskentällä Wolverhamptonia vastaan. Marraskuussa hän teki maalin peräkkäisissä valioliigaotteluissa Newcastlea ja Evertonia vastaan, jälkimmäisen rangaistuspotkusta, sekä tammikuussa jälleen peräkkäisissä liigaotteluissa Manchester Unitedia ja Wolverhamptonia vastaan. Maaliskuussa hän teki kolme maalia vierasottelussa Norwichia vastaan ja kaksi maalia seuraavassa ottelussa kotikentällä Burnleyä vastaan. Kauden 12. liigamaalinsa hän teki huhtikuussa kotiottelussa West Hamia vastaan. Hän pelasi kauden aikana 33 valioliigaottelua, joista 32 ottelua avauskokoonpanossa, ja oli joukkueensa paras maalintekijä. Liigacupin neljännellä kierroksella lokakuussa Toney syötti joukkueensa ensimmäisen maalin ja teki itse toisen, kun Brentford voitti Stoke Cityn vieraskentällä 1–2. FA Cupin neljännellä kierroksella helmikuussa hän teki maalin tappiollisessa ottelussa Evertonia vastaan. pienoiskuva|Ivan Toney Manchester Unitedin pelaajien keskellä valioliigaottelussa toukokuussa 2022. Kaudella 2022–2023 Toney pelasi 33 valioliigaottelua ja teki niissä 20 maalia, millä hän oli liigan kolmanneksi paras maalintekijä. Hän teki elokuussa maalin Leicesteriä ja Fulhamia vastaan, syyskuussa hattutempun Leedsiä vastaan, lokakuussa maalin Newcastlea ja kaksi maalia Brightonia vastaan sekä marraskuussa kaksi maalia, kun Brentford voitti liigassa toisena olleen Manchester Cityn vierasottelussa maalein 1–2. MM-kisatauon jälkeen hän teki joulukuussa maalin Tottenhamia ja West Hamia vastaan, tammikuussa Bournemouthia vastaan sekä helmikuussa 1–1-tasoitusmaalin liigaa johtanutta Arsenalia vastaan. Maaliskuussa hän teki maalin rangaistuspotkusta Fulhamia vastaan ja pelitilannemaalin Southamptonia vastaan. Huhtikuussa hän teki maalin Brightonia, Newcastlea, Aston Villaa ja Nottinghamia vastaan. Toney teki marraskuussa Liigacupin kolmannen kierroksen ottelussa Gillinghamia vastaan maalin ja onnistui maalinteossa myös joukkueensa ensimmäisenä laukojana rangaistuslaukauskilpailussa, joka päättyi Brentfordin tappioon.
Prokonsuli
Prokonsuli (, konsulin sijasta) oli Rooman tasavallan aikainen virkanimike, jonka haltijat toimivat yleensä provinssien käskynhaltijoina. Viran haltijat olivat yleensä toimineet ensin konsuleina, ja siirtyivät virkakautensa jälkeen provinssien hallintoon. Virka perustettiin, kun lukumäärältään ja merkitykseltään kasvavat provinssit alkoivat vaatia enemmän huomiota kuin konsulit ja preettorit ehtivät niille suoda. Tämän vuoksi tarvittiin myös uusia virkamiehiä, joilla olisi hallussaan imperium eli toimeenpanovalta provinssissaan (aiemmin imperium oli ollut vain konsuleilla, preettoreilla ja diktaattoreilla). Myöhemmin virkaan alettiin nimetä muitakin kuin vain entisiä konsuleita.
Bandyliigakausi 2007–2008
Pronssiottelu
pelattiin 14. maaliskuuta Varkaudessa.
Tuoksuvalmuska
Tieteellisen nimen historia
Lajin on kuvannut tieteelle ensi kerran Fries vuonna 1849 nimellä Agaricus focalis var. Goliath. Norjalainen Axel Blytt kuvasi sen norjalaisessa julkaisussa omaksi lajikseen nimellä Armillaria nauseosa vuonna 1905. Tästä tietämättä kuvasivat vuonna 1925 japanilaiset Seiya Ito ja Sanshi Imai Japanissa hyvin tunnetun lajin nimellä Armillaria matsutake. Vuonna 1943 amerikkalainen Rolf Singer siirsi lajin Armillaria matsutake valmuskojen sukuun Tricholoma. Pohjoismaista lajia pidettiin samana lajina kuin Välimeren alueella esiintyvä sisarlaji, T. caligatum, kunnes suomalainen sienitutkija Ilkka Kytövuori julkaisi vuonna 1988 tutkimustuloksensa, joiden perusteella Blyttin Tricholoma nauseosum oli oma erillinen lajinsa. Lisäksi hän viittasi, että pohjoismainen tuoksuvalmuska ja japanilainen matsutake olisivat sama laji. Tuloksia ei huomioitu laajalti osittain sen vuoksi, että suomalainen julkaisusarja oli melko tuntematon, ja sen lisäksi amerikkalaiset ja aasialaiset tutkijat pitivät käytettyä anatomista menetelmää liian subjektiivisena. Ruotsalainen tutkijaryhmä julkaisi kymmenisen vuotta myöhemmin DNA-tutkimuksensa tulokset, jotka vahvistivat Kytövuoren tulokset. Vuonna 2002 yhteiseksi lajinimeksi on vahvistettu poikkeuksellisesti T. matsutake, vaikka se on myöhäisempi nimi.
Paula Cole
Cole esiintyi 1990-luvun alussa Peter Gabrielin maailmankiertueella ja sai pian sen jälkeen levytyssopimuksen. Hänen ensimmäinen albuminsa Harbinger ilmestyi vuonna 1994.
Aspen
Historia
Chicagolainen liikemies Walter Paepcke ihastui toisen maailmansodan jälkeen kuihtuvan kaivoskaupungin kauneuteen. Hän perusti sinne hiihtokeskuksen, Aspen Instituten sekä Aspenin musiikkijuhlat. Aspen on yksi maan tunnetuimpia laskettelukeskuksia.
Pakko-oireinen häiriö
Aiheuttajat
Häiriöön sairastumisen voi nähdä äärimmäisenä stressireaktiona. Henkilön itselleen asettamien tai sisäistämien äärimmäisten vaatimusten tai ihanteiden ja todellisuuden välillä on sovittamaton ristiriita. Jos ihminen ei voi toteuttaa vaatimuksiaan tai elää niiden mukaan, aiheuttaa se voimakkaan ahdistuksen, jota pyritään hallitsemaan pakkoajatuksilla (obsessiot) ja pakkotoiminnoilla eli rituaaleilla (kompulsiot).
Elcaset
Elcaset-nauhureita valmistivat:
Hardangerviulu
Hardangerviulut ovat taidekäsityötä. Niissä on usein naisen tai eläimen päätä esittävä veistosaihe koristeena, samoin puu-upotuksia sekä mustat mustekoristeet.
Guayanan itsenäinen tasavalta
Jälkinäytös
Calçoenen kultalöytö vuonna 1893 houkutteli alueelle tuhansia kaivajia ja nosti jälleen esille kysymyksen sen omistuksesta. Brasilialaiset ryhtyivät karkottamaan ranskalaisia ja vangitsivat Ranskan virallisena edustajana pidetyn Trajanen vuonna 1895. Ranskan Guayanan kuvernööri lähetti Amapáan, jossa Trajania pidettiin vangittuna, sotalaivan ja pienen retkikunnan. Syntyneessä yhteenotossa kuoli useita sotilaita ja ranskalaiset hävittivät koko kylän tappaen kymmeniä sen asukkaita.
Lumiheinät
Suvun lajeista ainakin vaskilumiheinää (Chionochloa rubra) käytetään koristeheinänä.
Porin Ässien SM-liigakausi 1990–1991
Ässät keräsi 43 pistettä, ja oli sijalla 8, jääden ulos pudotuspeleistä. Viimeisen jatkopaikan saanut Tappara oli 2 pisteen päässä. Kauteen lähdettiin viimekaaudella aloittaneen päävalmentaja Matti Keinosen johdolla mutta joulukuussa Ässät erotti hänet ja tilalle tuli A-nuorista Vasili Tihonov. Kauden päätteeksi Ässien Arto Javanainen palkittiin 5 kerran Aarne Honkavaara palkinnolla eli liigaan parhaana maalintekijänä 35 maalin johdosta.
Keinosen Ässät liigassa
Tapani Kangas
Kangas on Celesty-yhtyeen alkuperäisjäsen vuodesta 1999. Hän oli mukana perustamassa The Knob-yhtyettä vuonna 2001. Sekä Coverfieldin perustajajäsen vuodesta 2009. Ja Bileorkesteri Komian perustajajäsen 2015.
Osmo Honkanen
Osmo Honkanen (s. 1964) on suomalainen säveltäjä ja kirkkomuusikko. Hän opiskeli Sibelius-Akatemiassa vuosina 1983–1994 pääaineenaan kirkkomusiikki ja valmistui musiikin maisteriksi 1990. Pääinstrumenttinaan hän opiskeli urkujensoittoa Kari Jussilan johdolla. Sävellyksenopettajana oli aluksi Erkki Jokinen ja vuosina 1988–1994 Paavo Heininen.
Paris Jackson
Varhainen elämä
Elizabeth Taylor ja Macaulay Culkin ovat Parisin ja tämän isoveljen Princen kummeja. Lapsuudessaan sisarukset usein käyttivät julkisuudessa kasvonaamioita, koska Michael-isä halusi piilotella heitä yleisöltä voidakseen ilman maskeja elää myöhemmin normaalia elämää kenenkään heitä tunnistamatta.
Morgonlandet
Morgonlandetilla esiintyneitä harvinaisia lajeja ovat Suomessa erittäin uhanalainen baltiankämmekkä eli baltiantoukokämmekkä sekä tunturikasvi riekonmarja ainoalla tunnetulla paikalla Koillismaan eteläpuolella. Suojeltu baltiankämmekkä kuitenkin varastettiin Morgonlandetilta vuonna 2007, riekonmarja on luokiteltu hävinneeksi ennen vuotta 1950.
Alghero
Historia
Aragonilaisia seurasi Habsburgien Espanja, jonka valtakausi päättyi vuonna 1702. Vuonna 1720 Alghero ja muu Sardinia joutuivat Piemonten haltuun. Vuoden 1750 tienoilla rakennettiin leveä kanava parantamaan kaupunginniemen puolustusta.
Peittaus (siemenvilja)
Haitat
Peittaus vähentää pelloilta selkärangattomien määrää, mikä vaikuttaa niillä poikasiaan ruokkivien lintujen, kuten peltosirkkujen vähenemiseen.
HMS Duchess (H64)
Palvelus
Alus suojasi 6. joulukuuta HMS Daintyn ja HMS Delightin kanssa taistelulaiva HMS Barhamia matkalla Gibraltarilta Clydeen. Alus törmäsi 10. joulukuuta Barhamiin tiheässä sumussa, jolloin se upposi 124 miehistönjäsenen menettäessä henkensä.
Tlacopan
Tlacopan eli Tacuba oli asteekkien kolmiliiton kolmas kaupunki Tenochtitlánin ja Texcocon lisäksi. Se oli tepaneekkien perustama, Azcapotzalcon alainen kaupunkivaltio. Tlacopan oli liiton pienin jäsen, ja se sai vain viidesosan kaikista verotuloista. Tlacopanin johtaja Totoquihuaztli otti luultavasti Azcapotzalcon johtajan tittelin Tepaneca tecuhtli, tepaneekkien johtaja.
Luettelo T-Bone Walkerin kappaleista
Tämä on luettelo T-Bone Walkerin kappaleista
Draken kaava
Draken kaavan matemaattinen muotoilu
ja
Sivilisaation elinikä on nykyarvion mukaan lyhyt, samoin todennäköisyys sille, että älyllistä elämää ehtii kehittyä jonkin kosmisen tekijän häiritsemättä. Jos sivilisaatio leviäisi vaikkapa 100 000 tähteen, olisi Draken kaavasta saatava tulos kerrottava 100 000:lla.
Draken kaavan käytännön ratkaisu
Erään kohtuullisen optimistisen laskelman mukaan Linnunradassa olisi tällä hetkellä noin 250 teknistä sivilisaatiota, jotka elävät 10000 vuotta. Sivilisaatioiden väli olisi noin 2500 valovuotta.
Mohammad Mossadeq
Varhaiset vaiheet
Toisen maailmansodan aikana vuonna 1941 Britannia ja Neuvostoliitto miehittivät Iranin vuonna 1941 annettuaan maalle ensin uhkavaatimuksen Saksan kansalaisten karkottamisesta. Iranin armeija teki vain muodollista vastarintaa ja Riza Khan luopui vallasta poikansa Mohammad Reza Pahlavin hyväksi. Mossadeq palasi politiikkaan vuonna 1944 ja hänet valittiin majlisiin. Valintansa jälkeen Mossadeq vastusti myönnytyksiä Neuvostoliitolle. Neuvostoliiton joukot eivät olleet vetäytyneet Iranista britti- ja amerikkalaisjoukkojen vetäydyttyä tammikuussa 1946, vaan he jäivät Iranin Azerbaidžanin alueelle suojellakseen marxilaista Tudeh-puoluetta ja paikallisia kurdi- ja azeriseparatisteja. Neuvostojoukot suostuivat vetäytymään vasta Yhdysvaltojen ja Britannian painostuksen ja pitkien neuvottelujen jälkeen toukokuun lopussa vuonna 1946.
Pääministerinä
Iranin öljyn kansallistaminen ajautui heti vaikeuksiin. Khuzistanin öljyrakennelmia oli hallinnut Anglo-Iranian Oil Company eli AIOC, jonka teknikot jättivät työmaansa Britannian aloittaessa samalla öljyn viennin estäneen kauppasaarron. Öljytyöläisten palkat ja tuotantolaitosten ylläpito muodostivat nyt kuluerän, jonka vastineeksi ei saatu tuloja. Mossadeq yritti saada tukea Yhdysvalloista, jonne hän matkusti vierailulle. Yhdysvalloissa oli kuitenkin huolestuttu kommunistien eli Tude-puolueen asemasta öljyn kansallistamisliikkeessä. Mossadeq ei saanut menoihinsa lainaa Yhdysvalloista, vaan myös amerikkalaiset öljy-yhtiöt alkoivat boikotoida Irania.
Psykoaktiivinen aine
Lähteet
مادة نفسية Psychoactive drug
Keskustan terveysasema (Lohja)
Keskustan terveysasema on länsiuusimaalaisessa Lohjan kaupungissa sijaitseva terveysasema. Terveysaseman yhteydessä toimii Huslabin laboratorio.
Kuuban kansalliskirjasto
Kuuban kansalliskirjasto (, lyh. BNCJM, ) on Kuuban pääkaupungissa Havannassa toimiva maansa kansalliskirjasto. Kirjasto on omistettu kirjailija, kansallissankari José Martílle.
Taistelu Wesnothista
Kuvaus
Moninpelissä kullakin pelaajalla on oma komentajahahmo. Kun komentaja on linnakkeessa, pelaaja voi värvätä lisää sotilaita linnaan. Sotilailla on erilaisia taistelutaitoja ja erityisominaisuuksia. Kun sotilas taistelee tarpeeksi, hän lopulta kehittyy seuraavalle kokemustasolle ja muuttuu usein erityyppiseksi yksiköksi. Moninpelin tarkoituksena on tuhota kaikki vastustajan sotilaat ennen kuin tietty kierrosmäärä kuluu loppuun; useimmiten riittää pelkkä komentajan tappaminen.
YLE Capital FM
Historia
Suomalaisten espanjan harrastuksen kasvu ja osavuotisten Espanjan-asukkaiden uutistarve toisesta kotimaastaan olivat perusteena ottaa mukaan Espanjan radion uutiskanava Todo Noticias vuonna 1998. Yritykset saada Italian julkinen radio mukaan eivät onnistuneet, jolloin ratkaisuksi tuli ottaa mukaan Vatikaanin radio.
Hayes Jones
Jones on sittemmin aloittanut uran poliitikkona. Hän edustaa Yhdysvaltain demokraattista puoluetta.
Geostrofinen tuuli
Geostrofinen tuuli on laskennallinen yksinkertaistus, jota käytetään meteorologiassa. Tuulen sanotaan olevan geostrofisessa tasapainossa, kun Coriolis-ilmiö vaikuttaa vastakkaiseen suuntaan ja yhtä voimakkaana kuin paine-erovoima. Tällöin tuulen suunta on isobaarien eli ilmanpaineen samanarvonviivojen suuntainen.
Hammerfest
Hammerfest on kunta ja kaupunki Valassaaren  länsirannalla Tromssan ja Finnmarkin läänissä Pohjois-Norjassa. Keskustaajaman lisäksi Valassaarella sijaitsee mm Rypefjordin taajama. Hammerfestin kunnan pinta-ala on 820 km² ja asukkaita 10 072 (2013). Hammerfest on eräs maailman pohjoisimpia kaupunkeja. Yötön yö kestää siellä yli kaksi kuukautta.
Media
Paikallislehti Hammerfestingen ilmestyy keskiviikkoisin ja Finnmark Dagblad neljästi viikossa.
Ilmasto
thumb|left|260px|Hammerfest thumb|left|220px|Hammerfest kesäkuussa 2005.
Luettelo K. J. Ståhlbergin kyydityksestä tuomituista
Kurt Martti Wallenius
Eversti Kurt Martti Wallenius (1893–1984) oli yleisesikunnan päällikkö ja kyydityskäskyn antaneen Eero Kuussaaren esimies. Kihlakunnanoikeudessa Wallenius tuomittiin Kuussaaren tavoin kolmeksi vuodeksi kuritushuoneeseen. Lisäksi hänet määrättiin virasta erotettavaksi. Hovioikeudessa Wallenius tuomittiin yllyttämisen sijaan avunannosta. Tuomio lyheni vuoden ja kahdeksan kuukauden pituiseksi. Korkein oikeus katsoi päätekijäksi Jaskarin ja vapautti Walleniuksen kokonaan. Kuussaari oli kysynyt Walleniukselta kyydityksen järjestämisestä ja Wallenius vastannut myöntävästi, mutta samassa seurueessa oli puhuttu asiasta leikkimielellä. Väsynyt Wallenius ei ymmärtänyt ottaa todesta kysymystä ja Kuussaaren myöhempää ilmoitusta kyydityskäskyn antamisesta.
Catherine Grèze
Catherine Grèze (s. 15. huhtikuuta 1960 Pariisi, Ranska) on ranskalainen poliitikko. Hän on ollut Euroopan parlamentissa vuodesta 2009 Europe Écologien edustajana. Parlamentissa hän on muun muassa kehitysyhteistyövaliokunnan jäsen.
Malesian Grand Prix 2014
Kilpailu
Sergio Pérez ei lähtenyt kilpailuun vaihdelaatikkovian takia. Startissa Hamilton piti kärkipaikkansa. Nico Rosberg ohitti Vettelin ja nousi toiseksi. Myös Daniel Ricciardo onnistui ohittamaan Vettelin, mutta saksalainen kuittasi paikkansa parin kierroksen jälkeen takaisin. Kilpailun toisella kierroksella Kevin Magnussen rikkoi Kimi Räikkösen takarenkaan radan ensimmäisessä mutkassa, ja Kimi joutui tulemaan varikolle. Ensimmäisellä kierroksella kolaroineet Lotuksen Pastor Maldonado ja Marussian Jules Bianchi joutuivat keskeyttämään kilpailun alkuvaiheessa.
Kierroksella 41 Ricciardo tuli varikolle sijalta neljä. Vasemman eturenkaan kiinnitys kuitenkin epäonnistui ja Ricciardo pysäytti autonsa varikkosuoralle, josta hänet työnnettiin takaisin varikkoruutuun. Ricciardo pääsi jatkamaan matkaansa, mutta sai varikkosählingistä 10 lähtöruudun rangaistuksen Bahrainin osakilpailuun. Pari kierrosta myöhemmin australialaisen etusiiven ripustukset pettivät, joka johti rengasrikkoon. Ricciardo keskeytti lopulta kilpailun kierroksella 49. Sijoilla seitsemän ja kahdeksan ajaneet Williams-kuljettajat kävivät viimeisillä kierroksilla kovaa kädenvääntöä. Massaa pyydettiin päästämään takana tuleva Bottas ohi, jotta hän voisi vielä ohittaa kuudentena ajavan Jenson Buttonin. Massa ei kuitenkaan päästänyt Bottasta ohi. Ferrarin Fernando Alonso onnistui lopussa ohittamaan vielä Nico Hülkenbergin ja nousi neljänneksi.
Beriberi
Oireet
Vain märässä beriberissä ilmenee sydämen vajaatoiminnan aiheuttamaa nesteturvotusta, josta nimet "kuiva" ja "märkä" tulevat. "Shoshin" taas tulee japanin kielen sanoista sho, "akuutti vaurio", ja shin, "sydän". Monilla kuitenkin ilmenee yllä mainittujen beriberin muotojen oireita sekaisin. Beriberiin voi liittyä usein myös muiden tekijöiden aiheuttamia oireita, jotka vaikeuttavat selkeärajaista luokittelua. Näitä tekijöitä voivat esimerkiksi olla muut ravintoainepuutokset ja infektiot. pienoiskuva|Märän beriberin aiheuttamaa turvotusta jaloissa. Märässä beriberissä ilmenee sydämen laajentumista ja vajaatoimintaa. Tämä aiheuttaa turvotusta, nopean syketiheyden, sydämentykytystä ja hengästyneisyyttä. Voi myös ilmetä ruokahaluttomuutta, väsymystä, ärtymystä, masennusta ja vatsakipuja. Kuolema johtuu usein keuhkoödeemasta. Liika liikunta voi myös aiheuttaa sydänpysähdyksen. vasen|pienoiskuva|Kuivan beriberin aiheuttama halvaus ja riutuminen (1910). Kuivassa beriberissä ilmenee hermovaurioiden oireita, joita ovat polte ja muut poikkeavat tuntemukset (parestesiat) sormenpäissä ja eritoten jalkaterissä. Ne leviävät tilan pahetessa kohti reisiä ja käsivarsia. Lisäksi ilmenee suonenvetoja ja muita liikehäiriöitä, jotka estävät normaalin kävelytavan. Refleksit, kyky aistia tärinää ja asentoaisti heikkenevät. Eritoten jälkimmäisen takia myös ryhti muuttuu. Kasvojen hermot eivät useinkaan oireile, mutta riippuluomisuutta voi ilmetä. Lihakset menettävät lihasmassaa ja heikkenevät. Lopulta esimerkiksi kyykystä nousemaan seisominen vaikeutuu suuresti ja ilmenee liikkumista estäviä halvauksellisia oireita.
Best Western
Hotellit Suomessa
Aiemmin Best Western -ketjuun kuului kymmeniä hotelleja, joista lähes kaikki ovat vaihtaneet muuhun ketjuun tai ryhtyneet yksityiseksi hotelliksi. Esimerkiksi Hotel Haaga Helsingissä.
Viitapihlaja-angervo
Viitapihlaja-angervo on kesävihanta pensas, joka kasvaa noin 150–250 cm korkeaksi. Sen lehdet ovat parilehdykkäiset ja muistuttavat pihlajien (Sorbus) lehtiä, mihin lajin tieteellinen nimikin viittaa. Viitapihlaja-angervon kukintona on muodoltaan pyramidimainen latvaterttu, jossa on tiiviisti paljon pieniä ja valkoisia kukkia. Viitapihlaja-angervo kukkii alkukesällä kesä–heinäkuussa.
Pokémon GO
Liikkuminen pelissä
Pelaajan liikkuessa oikeassa maailmassa pelaajan avatar-hahmo liikkuu pelin kartalla. Eri pokémon-lajit majailevat eri paikoissa maailmaa: esimerkiksi vesityypin pokémonit ovat yleensä vesistöjen läheisyydessä. Pokémonin voi näyttää laitteen näytöllä joko lisätyn todellisuuden tilassa tai esirenderöidyllä taustalla. Lisätyn todellisuuden tilassa pokémon näytetään laitteen ruudulla kuin se olisi oikeassa maailmassa.
Suosio
Pelistä tuli lyhyessä ajassa erittäin suosittu. Informaatiotutkimuksen ja interaktiivisen median professori Frans Mäyrän mukaan suosiossa on kyse paitsi paikkatietoisen pelaamisen uutuudenviehätyksestä, myös kulttuurisesta ja sosiaalisesta ilmiöstä. Hänen mukaansa paikkatietoiseen pelaamiseen on onnistuttu yhdistämään populaarikulttuuri-ilmiö niin, että se lisää motivaatiota lähteä ulos liikkumaan ja tutustumaan uusiin ihmisiin. Riittävän moni ihminen tuntee pokémonit ja ymmärtää pelin peruspelimekaniikan. Kulttuurisen ja sosiaalisen ilmiön yhteentörmäys ruokkii kumpaakin ilmiötä ja synnyttää keskustelunaiheen. Toisaalta teknologia on tarpeeksi kehittynyttä ja laajalle levinnyttä, että paikkatietoisen pelaaminen läpimurto on mahdollista.
Mestarien liigan kauden 2007–2008 pudotuspelit
Finaali
Finaali pelattiin 21. toukokuuta Luznikilla Moskovassa.
Jorma Kekki
Kekki opiskeli kirjoittamista ja lyriikkaa vuosituhannen vaihteessa Viita-akatemiassa ja Oriveden opistossa. Hänen tekstejään on julkaistu Parnassossa ja Kirjossa sekä esitetty Päivän mietelause -ohjelmassa. Kekki on Pirkkalaiskirjailijat ry:n ja Elävien Runoilijoiden Seura ry:n jäsen.
Vuoden 2011 eduskuntavaaleissa Kekki oli Itsenäisyyspuolueen ehdokkaana ja sai 33 ääntä.
Afrikan tähti (albumi)
Afrikan tähti on Tuure Kilpeläisen kuudes ja Kaihon Karavaanin kolmas studioalbumi. Se julkaistiin 28. syyskuuta 2012. Levyllä on kuultavissa vaikutteita iskelmästä, popista, jazzista, rockista ja reggaesta. Myös slaavilaiset vaikutteet kuuluvat vahvasti levyllä.
Kognitio
Kognitiivinen kehitys sisältyy myös tutkimusalueelle. Aikuisen ajattelun kehityksestä kts. Kallio, 2016.
Ragnhild Haga
Maailmancup
Haga sijoittui kuudenneksi Tour de Skillä 2016. Kaudella 2017–2018 Haga sijoittui kolmanneksi Kuusamon Nordic Opening -kiertueella. Se oli hänen ensimmäinen palkintosijansa maailmancupissa. Hän oli nopein kiertueen päättäneen 10 kilometrin vapaan hiihtotavan takaa-ajokilpailun osuusajoissa. Viikkoa myöhemmin hän sijoittui kolmanneksi Lillehammerin 15 kilometrin yhdistelmäkilpailussa. Hän sijoittui joulukuussa 2017 vielä toiseksi Davosin ja Toblachin 10 kilometrin vapaan hiihtotavan kilpailuissa. Myöhemmin samalla kaudella hän oli kolmas vapaan hiihtotavan yhteislähtökilpailuissa Seefeldin 10 kilometrilä ja Oslon 30 kilometrillä. Maailmancupin kokonaiskilpailussa hän sijoittui yhdeksänneksi. Hän voitti Oslon 50 kilometrin vapaan hiihtotavan yhteislähtökilpailun 2023.
Haley Barbour
Koulutukseltaan Barbour on juristi. Hän suoritti tutkintonsa Mississippin yliopistossa vuonna 1973. Ennen valintaansa kuvernööriksi hän toimi lobbaukseen erikoistuneen Barbour, Griffith and Rogers -yrityksen johdossa.
Raven
Raven on Newcastlessa vuonna 1974 perustettu brittiläinen heavy metal -yhtye, joka on vaikuttanut NWOBHM-suuntauksen syntymiseen. Yhtye on julkaissut kolmetoista studiolevyä.
Historia
Yhtyeen perustivat veljekset John (laulaja ja basisti) ja Mark (kitaristi) Gallagher. Toisena kitaristina oli Paul Bowden. Rummuissa ensimmäisellä keikalla oli Paul Sherrif, Mick Kenworthy tuli pian hänen tilalleen. Ravenin ensimmäinen albumi, Rock Until You Drop, julkaistiin vuonna 1981. Toisen levyn, Wiped Out (1982), julkaisun jälkeen, Raven teki sopimuksen yhdysvaltalaisen Megaforce Recordsin kanssa. Yhtye teki ensimmäisen Yhdysvaltojen kiertueen ja esiintyi muun muassa yhtyeiden Anvil, Riot V. Metallica, Exodus ja Anthrax kanssa kolmannen levyn, All for One, jälkeen.
Pjotr Tšaikovskin muistopenkki
pienoiskuva|Tšaikovskin penkki Haapsalussa Pjotr Tšaikovskin muistopenkki on venäläisen säveltäjän Pjotr Tšaikovskin muistoksi pystytetty penkki-muistomerkki Pjotr Tšaikovskin puistokadulla Tagalahden rannalla Haapsalussa, Länsi-Virossa.
Muistomerkin kuvaus
Viron kansallisen kulttuurimonumenttien rekisteritietojen mukaan P. Tšaikovskin muistopenkki on Saarenmaan dolomiitista valmistettu 3 metriä pitkä, 48 cm leveä ja 198 cm korkea veistos. Penkki koostuu selkänojasta, istuinlevystä ja käsinojista, joita kaikkia kantaa neljä jalkaa. Penkin selkänoja koostuu kolmesta levystä. Sivuille sijoitetuilla, 78 cm korkuisilla suorakulmaisilla levyillä on upotettu ja pronssilla päällystetty kuvaus nuottimerkein. Veistetty nuottikirjoitus on katkelma kuuluisan kuudennen sinfonian valssimaisesta ja leppoisasta toisesta osiosta, jossa uskotaan olevan virolaisen kansanlaulun "Rakas Mari" musiikillista motiivia. Keskimmäisen, 128 cm korkuisen ja 20 cm leveän suorakulmaisen levyn kaarevassa yläosassa on Pjotr Iljitš Tšaikovskin pronssinen reliefi, halkaisijaltaan on 38 cm, ja sen alapuolella teksti "P. I. Tšaikovski 1840–1893", jonka kirjaimet tehtiin alun perin pronssista. Istuinpaikka koostuu kolmesta suorakulmaisesta levystä, joiden reunoissa ovat käsinojat. Istuimen leveys yhteensä on 48 cm ja paksuus 20 cm. Penkin jalat ovat suorakaiteen muotoisia ja etupinnaltaan kuperiksi lohkottuja dolomiittilaattoja, jotka ovat 50 cm korkeita, 25 cm paksuja ja 48 cm leveitä. Neuvostoliiton aikana penkin taakse rakennettiin iso sanatoriorakennus.
Muistomerkin tarina
Sekä ”Läänlasen” että Läänemaan museon historioitsijan Kalev Jaagon mukaan Mere- taikka Suur-Mere-tänav eli Bolšaja Morskaja-kadulla Rüütli tänava kulmassa ollutta taloa ei ole enää. ”Läänlane” vahvisti, että ”Mere tn. talo nro 13, joka viime vuonna paloi, ei ollut asuinrakennus, jossa Tšaikovski asui täällä lomaillessa. Köyhän lesken pieni talo, josta Modest Tšaikovskin mukaan säveltäjä oli vuokrannut kaksi huonetta, on romahtanut paljon aikaisemmin, mutta taloa ympäröineen hylätyn puutarhan portilla on vaatimaton viron ja venäjän kielen muistolaatta, joka muistuttaa Tšaikovskin oleskelusta Haapsalussa. Siinä mainitaan vaan virheellisesti, että vuonna 1876.” Puuttuvat tarkemmat tiedot siitä, kuuliko Tšaikovski virolaisia kansanlauluja ja lauluja Haapalussa, Sillamäellä vai Tallinnassa, mutta kuitenkin ilmeistä on, että Pjotr Tšaikovski tunsi virolaisen kansanlaulun "Rakas Mari", jonka melodian kuulemme hänen pian viimeisen Viron vierailunsa jälkeen luodussa 6. sinfoniassaan.
Liisa Ihmemaassa (vuoden 1951 elokuva)
Juoni
Rantauduttuaan Liisa seuraa kania metsään, jossa hän kohtaa Tittelityyn ja Tittelitomin, identtisen näköiset veljekset, jotka kertovat hänelle tarinan mursusta ja nikkarista. Tarinassa mursu ja nikkari kävelevät rannalla ja puhuvat omista asioistaan. Sitten nikkari huomaa katsellessaan rannalta veteen ja huomaa ostereita ja kutsuu toverinsa paikalle. Mursu kahlaa mereen ja houkuttelee osterit pois vedestä ja johdattaa ne nikkarin rakentamaan kojuun ja osterit ovat ruokalistalla ja osterit eivät sitä aavista. Mursu syö kaikki osterit ja nikkari suuttui siitä ja rupeaa tarinan lopussa ajamaan tätä takaa vasaransa kanssa. Metsän reunalta Liisa löytää Pekka-kaniksi nimeämänsä kanin talon. Sisällä hän tulee jälleen syöneeksi keksin, joka suurentaa hänet taloakin isommaksi.
Seuratessaan edelleen kania Liisa tapaa laulavia kukkia, hookaa polttavan kaalimadon sekä Veijarikissan, joka pystyy muuttumaan osin ja kokonaan näkymättömäksi. Ennen katoamistaan Veijarikissa kertoo hulluihin kyllästymisestään valittavalle Liisalle, että ”melkein kaikki ovat hulluja täällä”.
Erich von Hornbostel
Elämäkerta
Horbostel kasvoi musikaalisessa kodissa ja opiskeli pianonsoittoa, harmoniaa ja kontrapunktia. Vaikka hän teini-iässä oli jo taitava esiintyjä ja säveltäjä, hän keskittyi yliopisto-opinnoissaan Heidelbergin yliopistossa (1895–1899) luonnontieteisiin ja filosofiaan. Hän väitteli tohtoriksi kemiasta vuonna 1900.
Vuoden historiateos
Palkitut
Lähde: (1973–2015)
Tauno Nurmela
Kunnianosoituksia
Turun yliopiston päärakennuksen juhlaluentosali, luentosali I, on nimetty Nurmelan mukaan Tauno Nurmela -saliksi.
Mike Banks
Lisänimen ”Mad” Banks kertoo saaneensa nuoruuden katujengiajoiltaan. Myöhemmin nimi tarttui häneen lähtemättömästi, kun hän osallistui autokilpailuihin.
Valeri Brumel
Valeri Nikolajevitš Brumel (, 14. huhtikuuta 1942 Tolbuzino, Tšitan alue – 26. tammikuuta 2003 Moskova) oli venäläinen, Neuvostoliittoa edustanut korkeushyppääjä, joka oli 1960-luvun alkupuoliskolla lajissaan maailman paras.
Brumel oli ammatiltaan näytelmäkirjailija.
Affordanssi
Teoria suhteessa muiden tieteenalojen teorioihin
Gibsonin määritelmien mukaan Affordanssi on mahdollistaa laajemman soveltamisen kuin vaikkapa taloustieteisiin liittyvä tarjonta tai ekologien käyttämä ecological niche kun pohditaan affordansseja ekologisessa ympäristössä. Affordanssi -teoria ei tee luokittelua kysynnän ja tarjonnan välillä: se ilmentää toimijan subjektiiviseen kognitioon liittyvää arviota. Arvio ja toiminta puolestaan edesauttavat ympäristön suomien mahdollisuuksien jalostamisen käytettäväksi jotain tavoitetta varten. Gibsonin (1979) konseptin mukaan niche tässä teorian viitekehyksessä tarkoittaa affordanssien sarjaa (set of affordances), eikä elintilan hyödyntämistä tai valtaamista niin kuin sen voisi eliöiden selviytymisen kannalta virheellisesti käsittää. Ympäristön sisältämät asiat, maaperä, ilma, mantereisuus, mereisyys ,lämpötilat, ilmasto tai mineraalien esiintyminen vaikuttavat kaikki yhdessä siihen mitä se suo sitä asuttavalle eliölle. Lisäksi hän tekee teoriassaan selväksi kuinka ekologisessa mielessä eliöiden väliset affordanssit voivat joko selviytyä tai kumoutua affordanssijoukkioiden yhteisvaikutuksessa - väärät havainnot ja epätehokkuus ovat osa kompleksiivisuutta.Teorian tarkoitus on ollut täyttää tieteellinen vaillinaisuus selittää kuinka näkökyky toimii kognition, informaation ja ymmärryksen tukena selitettäessä käyttäytymistä.
Affordansseilla voidaan selittää sosiologian ja käyttäytymistieteen ilmiöitä, jossa termillä on asema näiden tutkimusalojen sisältämien tapahtumien syy-seuraussuhteiden tulkitsemisessa. Gibson yhdistää kappaleen tai minkä tahansa objektin havaitsemiseen liittyvän toisenkin affordansseja sisältävän ulottuvuuden: informaation. Hän myös erottaa tässä yhteydessä vaikkapa sen miksi havainnoitsijalta puuttuu todellinen tieto sen vuoksi että hän ei näe suoraan arvoja ja tarkoituksia vaikkakin pystyy näitä prosessoimaan kognitiivisten toimintojen ja taitojensa kautta. Hän kuvailee tässä yhteydessä biologisen olennon kykyjä toimia välitilassa (ilma) ja ympäristössään vaihtelevan maaston mukaan. Lajien ja kehittyvän tietoisuuden suhteen affordanssi ei varsinaisesti tarkoita eläimen mahdollisuuksia elintilassa. Oleellista teoriassa on ympäristön visuaalinen ja kognitiivinen tulkinta kontekstissa, mikäli se on puitteiden, ymmärryksen ja havaintokyvyn puolesta mahdollista.
Biologisten organismien osalta affordansseilla voidaan viitata sekä ympäristön suomiin mahdollisuuksiin (Ecological affordances) että toisaalta kehittyneempien olentojen käyttäytymismalleihin (Perceived affordances) tuossa ympäristössä. Gibsonin alkuperäinen teoria Affordansseista ei varsinaisesti ota kantaa valittujen toimien tehokkuuteen, järkiperäisyyteen tai etiikkaan. Affordanssiteoria siis tukee ja täydentää sosiologisia teorioita. Affordanssi on yläkäsite joka leikkaa subjektiivisuutta objektiivisuudella yhtä hyvin kuin objektiivisuutta subjektiivisuudella.
Kapteeni Amerikka
Kapteeni Amerikasta on tehty kaiken kaikkiaan kolme televisioelokuvaa ja useita animaatioelokuvia.
1940-luku – Operaatio Jälleensyntymä
Steve Rogers syntyi heinäkuun neljäntenä päivänä vuonna 1917 Manhattanin Lower East Sidella, New Yorkissa irlantilaisille siirtolaisille Sarah ja Joseph Rogersille. Ennen Yhdysvaltain liittymistä toiseen maailmansotaan, Rogers pyrki liittymään armeijaan taistellakseen halveksimaansa natsi-Saksaa vastaan. Koska heiveröisen Rogersin fyysinen kunto ei riittänyt sotilaspalvelukseen, hänet otettiin mukaan kokeelliseen ohjelma Jälleensyntymään, jossa tiedemies Abraham Erskine yritti luoda täydellistä sotilasta supersotilasseerumin avulla. Erskinen uute osoittautuu menestykseksi, mutta ohjelmaan soluttautunut saksalaisten vakooja ampuu Erskinen. Raivostunut Rogers kuitenkin taltuttaa ampujan ja Erskinen menestyksekäs kaava jää ikuisiksi ajoiksi salaisuudeksi.
Captain America Reborn
Captain America: Reborn #1 paljastaa että Steve Rogers ei kuollutkaan; ase jota käytettiin siirsi hänet paikkaan jossa aika ja avaruus ovat sekaisin. Punakallo yritti käyttää Sharon Carteria ja Tohtori Doomin kehittämää laitetta tuodakseen hänet takaisin, mutta koska Sharon tuhosi koneen, Kapteeni Amerikka on hyppinyt ajassa ja avaruudessa, tapahtumissa jotka ovat tapahtuneet hänen elämänsä aikana, sisältäen Normandian maihinnousun, äitinsä kuoleman ja Euroopan toisen maailmansodan ajan Buckyn kanssa. Hän taistelee toisen maailmansodan tapahtumat uudelleen. Sitten Kapteeni Amerikka päätyy ajassa hetkeen jolloin Tri. Abraham Erskine ruiskuttaa häneen Supersotilasseeriumia.
Voimat ja varusteet
Kapteeni Amerikalla on aseenaan vibraniumista luotu tuhoutumaton kilpi. Kilven halkaisija on 76 cm ja se painaa noin 5 kg. Kilpi on myös aerodynaaminen. Lisäksi kun Kapteeni Amerikka heittää kilven, palaa kilpi hänen luoksensa. Välillä hän on myös käyttänyt energiakilpeä hänen oikean kilpensä tuhouduttua. Supersotilasseerumi lisäsi hänen voimiaan runsaasti, mutta yli-inhimillisiä voimia hänellä ei ennestään ole. Kapteeni Amerikka on pätevä kaikissa kamppailulajeissa, monikielinen, ammattilainen useimpien aseiden ja ajoneuvojen käytössä. Kapteeni Amerikka kykenee nostamaan 544 kg ja juoksemaan melkein 80,5 km/h.
Ultimate Kapteeni Amerikka
Ultimate Marvel -jatkumon Kapteeni Amerikan loivat Mark Millar ja Bryan Hitch. Ultimate Kapteeni Amerikan ensiesiintyminen tapahtui amerikkalaisen Ultimates-lehden ensimmäisessä numerossa.
Taikatalvi
Juoni
Myös Pikku Myy on valveilla kaunishäntäisen oravan herättämänä ja on tälle vihainen. Pikku Myy jättää isosiskonsa nukkumaan luolaan, jossa hän asuu ja lähtee laskemaan mäkeä pahvilaatikolla.
Muumipeikko kohtaa myös karvaisen esi-isänsä, joka asuu Muumitalon kaakeliuunin takana. Muumipeikko ei noudata Tuu-tikin pyyntöä olla avaamatta uimahuoneen kaappia, vaan avaa oven päästäen esi-isän ulos.
Postimerkit
Taikatalvi-kirjan kuvituksiin perustuvia postimerkkejä on julkaistu Suomessa vuosina 1992, 1994, 1998 ja 2003.
Selma Burke
Kuvanveistoa Burke opiskeli Sarah Lawrence Collegessa ja ansaitsi opiskelurahat taidemallina. Hän matkusti kahdesti Eurooppaan ja opiskeli Henri Matissen ja Aristide Maillolin oppilaana Pariisissa. Nousevaa kansallissosialismismia pelästynyt Burke palasi New Yorkiin ja työskenteli nuorten taideopettajana. Vuonna 1940 hän avasi nimeään kantaneen kuvanveistokoulun New Yorkiin ja valmistui taiteen maisteriksi. Hän liittyi ensimmäisenä naisena merivoimiin vuonna 1942.
Red Caps
Red Caps -televisiosarja
Sarjan päähenkilö on nuori ihmispoika Yotan, joka sattuman avulla pääsee Korvatunturille ja tutustuu joulupukkiin. Yotanista tulee Red Caps -partion johtaja ja yhdessä partion muiden jäsenien kanssa hän matkustaa eri puolille maapalloa ja auttaa lapsia ratkomaan ongelmia. Suomessa Red Capsia on esittänyt Yle Fem (ruotsiksi) ja 18.11.2011 alkaen Nelonen. Lisäksi sarja on ostettu Italiaan (RAI 2) ja Saksaan (RTL 2).
Juoni
Red Caps partio seikkailee joka jaksossa eri maassa. Partio keskittyy auttamaan lapsia ja ratkomaan heidän ongelmiaa. Vastassaan partiolla on Joulupukin kaksoisveli Basil ja hänen apurinsa. Käytännössä Red Caps partio ja Basil kilpailevat siitä, kumpi osapuoli onnistuu löytämään maagisen kristallin palaset ennen toista ja kokoamaan kristallin jälleen toimintakelpoiseksi. Ellei kristallin osasia ole löydetty ennen Joulutähden syttymistä, ei Joulupukki pääse jakamaan lahjoja maailman lapsille.
Red Caps partion jäsenillä on kaikilla erikoistaitoja, joita he käyttävät pulmatilanteista selvitäkseen. Partion jäsenet tunnistaa Red Caps -tähdestä, jota he kantavat rinnassaan. Tähden avulla kunkin taidot ja kyvyt aktivoituvat. Joulupukki on antanut jokaiselle partion jäsenelle tähden. Aktivoidakseen tähden partion jäsenen on lausuttava sanat: "Oi taikatähti, auta tuhannen iskun voimalla!". Red Caps partion motto on: Ripi, rapi!
Valtatie 4
Valtatie 4 eli Nelostie on Suomen halki Helsingistä Lahden, Jyväskylän, Oulun, Rovaniemen ja Ivalon kautta Utsjoelle johtava valtatie. Tie on yksi tärkeimmistä päätieyhteyksistä Suomessa ja pääyhteys Etelä- ja Pohjois-Suomen välillä. Tien pituus on 1 295 kilometriä ja se on Suomen pisin valtatie. Vuoden 2019 alussa tiestä oli moottoritietä 16 eri kunnan alueella yhteensä 234 kilometriä ja moottoriliikennetietä kuuden kunnan alueella yhteensä 46 kilometriä.
Oulun seutu
Moottoritie valtatiellä 4 oli Oulun kohdalla ruuhkainen ja häiriöherkkä, eikä tiellä ollut joukkoliikenteen pysäköintijärjestelyjä. Osuuden parantamisesta valmistui yleissuunnitelma vuonna 2008 ja tiesuunnitelma vuonna 2012. Hankkeelle myönnettiin rahoitus kevään 2016 budjettikehysriihessä ja työt alkoivat seuraavana vuonna.